alibayram/wikipedia-40-langs huggingface dataset:
Tomat-slægten

Tomat (Lycopersicon) er en slægt, som er udbredt med arter i Sydamerika. Det er stauder og enårige urter med opret vækst, spredte, finnede blade og små stande af regelmæssige blomster fra bladhjørnerne. Frugterne er bær. Her omtales kun de arter, der dyrkes eller forhandles i Danmark.

 Tomat (Lycopersicon esculentum)
 Kirsebær-Tomat (Lycopersicon esculentum var. cerasiforme)
 Ribs-Tomat (Lycopersicon pimpinellifolium)

Ved grundige, genetiske undersøgelser kunne et forskerteam under ledelse af Spooner, Anderson og Jansen i 1993 fastslå, at Tomat-slægten er så nær på arter af slægten Natskygge, at den bør placeres dér og altså bør kaldes Solanum. Molekylære undersøgelser af Olmstead og Palmer i 1997 fastslog entydigt, at Tomat bør placeres under Natskygge. Indtil videre fastholdes navnet Lycopersicon dog af hensyn til dyrkere og forrretningsliv.

Natskygge-familien
3D

3-D eller 3D har flere betydninger:

3D er forkortelse for Tredimensionel, tredimensional

 Noget der har 3 dimensioner F.eks.: (højde, bredde, længde) eller (længde, antal, tid).
 Tredimensionelle rum, det fysiske univers
 Et vektorrum eller koordinatrum med 3 dimensioner.
 Rumfang , et mål af plads
 Computer aided design eller "3D CAD" 
 Surround sound – sommetider kaldet for 3-D-lyd.
 Stereoskop – teknik, der kan optage tre-dimensionelle visuelle informationer eller skabe en illusion af dybde i et billede.
 Stereokamera – et kamera med to eller flere linser, der simulerer menneskelige binokulære syn.
 3D-film – et visuel præsentation system, der forsøger at bevare eller genskabe levende billeder af den tredje dimension
 3D-tv eller 3D-fjernsyn
 Anaglyph – en 3D-effekt, der ses med 2 farver glas
 Stereogram – en optisk illusion af dybde oprettet ud fra en flade, to-dimensionelle billede
 3D-computergrafik 
 S3D – Stereoskopisk 3D

Musik 
 3D er et studiealbum med vokal-trioen The Three Degrees fra 1979

Andet 
 Bielas komet – en tabt periodisk komet opdaget i 1826
Basserne (humorblad)

Basserne er et dansk tegneserieblad, der udgives af Egmont.

Hovedserien er Basserne, men også andre serier som Hagar, Rødøje, Mads og Misse og Garfield har plads i bladet.

Bladet udkom første gang 15. marts 1972 udsendt af Interpresse. I første omgang udkom bladet kun hver 3. måned, men efterhånden blev udgivelsesfrekvensen sat op, og siden ca. 1982 er bladet udkommet hver 2. uge. I 1997 overtog Egmont bladet. Oprindeligt var bladet uden farver. Det var først i 1990 at bladet udkom i farver.

Numre 

 1972: Nr. 1-4
 1973: Nr. 5-8
 1974: Nr. 9-14
 1975: Nr. 15-23
 1976: Nr. 24-35
 1977: Nr. 36-47
 1978: Nr. 48-59
 1979: Nr. 60-71
 1980: Nr. 72-86
 1981: Nr. 87-109
 1982: Nr. 110-135
 1983: Nr. 136-161
 1984: Nr. 162-187
 1985: Nr. 188-213
 1986: Nr. 214-239
 1987: Nr. 240-266
 1988: Nr. 267-292
 1989: Nr. 293-318
 1990: Nr. 319-344
 1991: Nr. 345-370
 1992: Nr. 371-396
 1993: Nr. 397-422
 1994: Nr. 423-448
 1995: Nr. 449-474
 1996: Nr. 475-500
 1997: Nr. 501-527
 1998: Nr. 528-553
 1999: Nr. 554-579
 2000: Nr. 580-605
 2001: Nr. 606-631
 2002: Nr. 632-657
 2003: Nr. 658-682
 2004: Nr. 683-709
 2005: Nr. 710-735
 2006: Nr. 736-761
 2007: Nr. 762-788
 2008: Nr. 789-814
 2009: Nr. 815-840
 2010: Nr. 841-866
 2011: Nr. 867-892
 2012: Nr. 893-918
 2013: Nr. 919-944
 2014: Nr. 945-971
 2015: Nr. 972-997
 2016: Nr. 998-1023
 2017: Nr. 1024-1049
 2018: Nr. 1050-1075
 2019: Nr. 1076-1101
 2020: Nr. 1102-1127
 2021: Nr. 1128-1153
 2022: Nr. 1154-1179
 2023: Nr. 1180-1205

Serier 
I bladet bliver der bragt forskellige tegneserier og vittighedstegninger. Udover Basserne har der været bragt følgende serier.

 Baby Blues
 Betty
 Blondie
 Blåfrakkerne
 Brunhilde
 Borolis
 Børneværelset
 Caldwell
 Dagens Pip
 Den lille Splint
 Det aparte hjørne
 En Lodden Afærre
 Erling
 Farmand og Festus
 Ferd'nand
 Flip & Flop
 Fru Fritz Pensionat
 Fæhunden
 Gak Gak Gade 13
 Ganske vist
 Garfield
 Hagar den skrækkelige
 Herman
 Homo Sapiens
 Henne om hjørnet
 Im Beruf
 Joe Bar Team
 Kasket Karl
 Kerne Familien
 Kid Paddle
 Klaus Kludder
 Knast og Aksel
 Knold og Tot
 Knoklerne
 Kong Tut
 Krazy Kat
 Legionen
 Mads og Misse
 Meg!
 Momsemor
 Nemi
 Nørdesen
 Og det var Danmark...
 Olsens Ark
 Pedro
 Poeten og Lillemor
 Pondus
 På Dybt Vand
 Quark
 Radio Gaga
 Ratata
 Robotman
 Rødøje
 Sam & Silo
 Sandslotte
 Shermans lagune
 Splint og Co.
 Sorte Sarah
 Stakkels Herr. Hansen
 Steen & Stoffer
 Sturmtruppen
 Sumpen
 Titeuf
 To på tredje
 Troldkarlen Kogle
 Uden omsvøb
 Vakse Viggo
 Wulffmorgenthaler
 Zits

Eksterne kilder/henvisninger 
 Velkommen til Basserne
 Verdens bedste tegneserie, Basserne 

Tegneserieblade
Ringenes Herre - De to Tårne

Ringenes Herre – De to Tårne (1954) er anden del af J.R.R. Tolkiens trilogi Ringenes Herre om krigen om Herskerringen.

Bogen blev filmatiseret i 2002, se: Ringenes Herre - De to Tårne (film)

De to tårne
Litteratur i 1954
Bøger af J.R.R. Tolkien
Riksdagen

Riksdagen er Sveriges parlament og har 349 medlemmer med Sveriges riksdags talman som formand. Riksdagen er beliggende i Riksdagshuset på Helgeandsholmen i Stockholm. Rigsdagen bestod med Andra kammaren i perioden 1867 til 1970 af to kamre. I dag har den et kammer.

På svensk (det ene af Finlands officielle sprog) hedder det finske parlament også Riksdagen – det finske navn er Eduskunta.

Riksdagsvalget 2014 
Den svenske rigsdags mandatfordeling er efter valget i september 2014 blev  som følger:

De rødgrønne blev dermed den største gruppe, uden dog at have absolut flertal. Tungen på vægtskålen var Sverigedemokraterna, som ingen af de to store blokke dog ville samarbejde med. Den tiltrædende statsminister, Stefan Löfven, dannede regering med Miljöpartiet med Vänsterpartiet som parlamentatrisk grundlag.

Referencer

Sveriges politik

Parlamenter
Jonathan Harris

Jonathan Harris (født Jonathan Charasuchin 6. november 1914, død 3. november 2002) var en amerikansk skuespiller bedst kendt fra TV som Bradford Webster i The Third Man og Dr. Zachary Smith i Lost in Space.

Opvækst 
Jonathan Harris blev født i New York og voksede op under fattige kår. Familien var russiske emigranter, som havde bosat sig i USA for at finde lykken.
I teenageårene arbejde han på et apotek og besluttede sig for at blive farmaceut. Men efter at have overværet lokale teaerstykker, fik han smag for skuespillet. 

I 1942 debuterer han på Broadway, med filmen Heart of the City.

Referencer

Eksterne henvisninger 

 

Skuespillere fra USA
Personer fra New York
Persilleøen

Persilleøen (spansk Isla del Perejil; engelsk: Perejil Island), er en ubeboet ø i Gibraltarstrædet, 200 meter fra Marokkos kyst og 5 km fra den spanske eksklave Ceuta. Både Spanien og Marokko kræver at have rettighederne til øen.

Selv om både Spanien og Marokko mener, de har rettighederne til øen, er begge enige om situationen, som den står nu, med Persilleøen som et forladt ingenmandsland.

Navn 
Navnet La Isla Perejil er spansk og betyder på dansk Persillens Ø. Oprindeligt hed øen Tura, som er berberisk og betyder "tom". I nogle marokkanske medier bliver øen en gang imellem omtalt som "Leila" eller "Laila" som er en afledning af det spanske "La Isla". På arabisk omtales øen nogle gange "Jazirat al-Ma'danus" (جزيرة معدنوس), som er en arabisk oversættelse af det spanske navn. I sin indsættelsestale den 30. juli 2002, nævnte den marokkanske konge dog udelukkende øen ved navnet Tura.

Historie 
Øen blev tidligt brugt af berbere til landbrug. Man har dog aldrig fundet spor af disse berbere på øen. I 1415 blev Persilleøen erobret af Portugal sammen med Ceuta. Fra 1580 til 1640 var Portugal og Spanien forenet i Den Iberiske Union, og da unionen brød sammen, forblev øen og Ceuta under spansk kontrol.

Både Spanien og Marokko mener, at øen tilhører deres territorium. I 2002 udmundede uenighederne i en væbnet konflikt. Øen var slet ikke alment kendt af mange spaniere og marokkanere, før en gruppe marokkanske soldater oprettede en militærbase på øen den 11. juli 2002, for at kunne overvåge flygtningestrømmen til Spanien. Spanien så dog øen som en del af sit territorium, og anså denne handling som en krænkelse af landets suverænitet. Begge lande erklærede øen tilhørende dem, Spanien med næsten hele EU i ryggen, bortset fra Frankrig og Portugal, og Marokko havde hele den Arabiske Liga som støtte, med undtagelse i Algeriet, som støttede Spaniens krav på herredømmet over øen. Om morgenen den 18. juli 2002, påbegyndte det spanske militær Operation Romeo-Sierra. Den militære operation var et samarbejde mellem det spanske luftvåben og flåden. På få timer fik de overtaget øen uden større modstand fra den marokkanske hær. Hele operationen blev ledet fra Guardia Civils hovedkvarter i Ceuta. De tilfangetagne marokkanske soldater blev fløjet til Ceuta og frigivet ved grænsen. Hen ad dagen blev det spanske militær afløst af Den Spanske Legion, som var til stede på øen indtil Marokko under pres fra USA gik med til at lade øen være ingenmandseje.

Politik 
Konflikten om øen bunder i mere end bare en lille klippeø ud for Marokko. Fra Marokkos side har man udtrykt bekymring for, at øen bliver brugt af smuglere og terrorister. Fra spansk side anså man Marokkos indtagelse af øen som en test, om Spanien ville forsvare Ceuta og Melilla mod et marokkansk angreb. Marokko har nemlig fremsat krav om en overtagelse af de spanske eksklaver samt en masse små klippeøer ved Marokkos kyst.

Øer i Spanien
Nutidens omstridte geografiske områder
Clonaid

Clonaid er et firma, som kom på alle mediernes forside, da det i december 2002 påstod, at det havde klonet et menneske. Firmaet menes at have forbindelse til sekten Raelians, der er forholdsvis ukendt, men menes at tro på, at mennesket er skabt af rumvæsener. Sekten mener endvidere, at kloning kan forlænge menneskets liv med mange hundrede år.

Clonaid blev grundlagt i februar 1997 af Raél men i år 2000 gav han ansvaret for Clonaid videre til den raeliananske biskop Dr. Brigitte Boisselier.

Eksterne henvisninger 
www.clonaid.com

Genetik
Bioteknologivirksomheder
Bahamas
Kloning
Louis V. Gerstner, Jr.

Louis V. Gerstner, Jr. (født 1. marts 1942) var fra 1. april 1993 til 29. januar 2002 administrerende direktør hos IBM, og bestyrelsesformand samme sted i perioden april 1993 – december 2002.

Gerstner, Louis
Nilen

Nilen (Arabisk: النيل, transliteration: an-nīl; Oldægyptisk: iteru eller Ḥ'pī; Koptisk:piaro eller phiaro) dannes af to floder, der samles i Khartoum i Sudan.

Mindst 65% af Nilens vand kommer fra Den Blå Nil, som udspringer ved Tanasøen i Etiopien.

Resten kommer fra Den Hvide Nil, der udspringer fra Victoriasøen i Uganda, om end denne sø næres af flere andre floder, som nogle medregner til Den Hvide Nil. Derefter passerer den gennem Uganda og Sudan.

Efter disse to floder støder sammen, hedder floden blot Nilen, og løber gennem resten af Sudan og Egypten, før den løber ud i Middelhavet.

Hvis Den Hvide Nil og selve Nilen regnes for én flod, er den med sine 6,650 kilometer, jordens længste. Der har været talt om, at Amazonfloden – regnet fra en af sine bifloder – er længere, da der blev opdaget en ekstra længde, så den er nået op på 6.800 km.

Byerne Khartoum, Aswan og Kairo ligger alle ved Nilen.

Etymologi 

I det antikke egyptiske sprog blev nilen kaldt Ḥ'pī eller Iteru, hvilket betyder "flod", og udtrykt af de hieroglyffer der er vist til venstre (direkte itrw, eller 'vand' determinativ). På koptisk er ordene piaro (Sahidic) eller phiaro (Bohairic) hvilket betyder "floden" (direkte p(h).iar-o "den.kanal-stor") stammer fra det samme antikke navn.

Det danske navn Nilen og de arabiske navne en-Nîl og an-Nîl er begge afledt fra det latinske  og det oldgræske . Udover dette er etymologien omstridt. En mulig etymologi afledes fra semitisk Nahal betyder "flod". De gængse danske navne "Den Hvide Nil" og "Den Blå Nil" der bruges om flodens hovedvandmasser er afledt fra arabiske navne der tidligere kun blev anvendt om de sudanesiske strækninger der flyder sammen ved Khartoum.

Billeder og mediefiler af Nilen

Kilder

Eksterne henvisninger 

Vandløb i Afrika
Stephen Ambrose

Stephen Ambrose (født 10. januar 1936, død 13. oktober 2002) var en amerikansk historiker og forfatter til en biografi af Dwight Eisenhower. Skrev også "Kammerater i krig".

Biografiforfattere fra USA
Historikere fra USA
Dave Williams

David "Dave" "Stage" Williams (født 29. februar 1972, død 14. august 2002) var forsanger i bandet Drowning Pool. Han blev fundet død i bandets tourbus den 14. august 2002.

Referencer 

Sangere fra USA
Søndag

Søndag er den første ugedag i mange engelsktalende lande, men i Danmark (og efter ISO-standarden på området) har det siden 1. januar 1973 været den sidste ugedag. 

Dette har indvirkning på ugenummereringen, da den første uge i året i det danske kalendersystem er den uge, der indeholder årets første torsdag. I de lande, som har søndag som første ugedag, er den uge den første, som indeholder årets første onsdag.

Navnet søndag, er en rest af den hedenske betegnelse "Solens dag". Ordet stammer fra oldnordisk sunnudagr, som betyder solens dag.

Omkring år 300 kom betegnelsen Herrens dag (latin: dies dominicus) på banen. Fra denne betegnelse stammer f.eks. det italienske domenica, det spanske domingo og det franske dimanche. Det første koncil i Nikæa i 325 vedtog, at søndagen skulle være den kristne helligdag og ikke lørdagen.

Ugedage
Mellemøsten

Mellemøsten er et geopolitisk og kulturelt område, som sædvanligvis dækker det sydvestlige Asien og Egypten.

Området består af landene omkring den sydøstlige del af Middelhavet og øst herfor, samt af landene ved den Persiske Bugt. Det er ikke klart defineret, hvilke lande, der tilhører regionen.

Navnets ophav 
Betegnelsen "Mellemøsten" blev opfundet i 1902 af den amerikanske søofficer Alfred T. Mahan, der skrev for Londons National Review. Her benyttede han det nye ord i sin opfordring til briterne om at forstærke flådestyrkerne i den Persiske Bugt. Den amerikanske historiker Roderic Davison forklarer Mahans Mellemøsten som "et ubestemmeligt område, der bevogter en del af søvejen fra Suez til Singapore". Begrebet "Mellemøsten" spillede på "Det nære østen" og "Det fjerne østen", som allerede var gået ind i sproget.

Lande i Mellemøsten 
 Bahrain
 Cypern
 Forenede Arabiske Emirater
 Irak
 Iran
 Israel
 Jordan
 Kuwait
 Libanon
 Oman
 Palæstina
 Saudi-Arabien
 Syrien
 Tyrkiet (asiatiske del)
 Yemen
 Qatar
 Egypten (Sinai-halvøen)

En ældre betegnelse for samme område er Nærorienten.

Betegnelsen bruges som regel i politiske, økonomiske, historiske og lignende sammenhænge. I geografiske sammenhænge anvendes ofte betegnelsen Vestasien. Her er landene beliggende i Afrika dog ikke medtaget.

Henvisninger

Se også 
 Verdens lande

 
Geografi efter kontinent
Mara (pattedyr)

Maraen (latin: Dolichotis patagona) er i familie med marsvinet, men ligner mere en hare. Den kaldes derfor også for pampasharen. Maraen er en forholdsvis stor gnaver med lange, meget tynde ben. Maraen lever i pampas og busket steppe i det centrale og sydlige Argentina.

Kilder/henvisninger 

 Lexopen
 http://www.zoo.dk
 Københavns Zoo

Marsvinfamilien
Humboldtpingvin

Humboldtpingvin (latin: Spheniscus humboldti) er en pingvinart, der lever ved Sydamerikas vestkyst, ved Chile og Peru.

Udseende 
Humboldtpingvinen vejer 4,2-5,0 kg og er cirka 67-72 cm i højden. Kønnene ligner hinanden, men hanner er ofte større end hunnerne. Hver humboldtpingvin har et individuelt mønster af prikker på brystet, hvilket kun ses ved tropiske pingviner. Den er også den eneste af pingvinerne som har et område med kød ved næbbets start.

Føde 
Humboldtpingvinen jager i havet, og man mener at den bruger lugtesansen til at spore sig ind på byttet. Pingvinen lever af små fisk, blæksprutter, krill, krebsdyr, ansjoser og makreller. Byttet kan have en længde på 36-270 mm. Den sluger altid fiskene med hovedet først, da byttets gæller og finner ellers kan sætte sig fast i spiserøret.

Reproduktion 
Humboldtpingvinen bygger rede på øer eller klippestykker på fastlandet. Som redemateriale bruges små grene, sten og fæces. Hunnen lægger to æg to gange om året og udrugningen varer 42-45 dage. Æggene klækker med 2-4 dages mellemrum, da de også lægges med 2-4 dages mellemrum. Afkommet bliver fodret fra begge forældres kro i 10-12 uger, hvorefter de udvikler en vandtæt fjerdragt og selv kan jage i havet. Ungerne har grå dunfjer fra klækningen, og vil først begynde at ligne voksne pingviner efter 12-14 måneder.

Fældning 
Pingviners fjerdragt beskytter dem mod vand og virker som isolator. Når pingvinen fælder (udskifter fjerdragten) er fjerene ikke længere beskyttende og den må derfor holde sig på land. Pingvinen kan ikke jage i tiden hvor fældningen foregår, men har forinden fedet sig op. Det tager omkring 21 dage, før den nye fjerdragt er klar og pingvinen igen kan gå i vandet og jage. I det sydlige Peru fælder humboldtpingvinerne i januar-februar, hvor de i det nordlige og centrale af Chile gør det en måned senere.

Hybrid-eksemplar 
København Zoo havde i slutningen af 1980'erne en enkelt springpingvinhun sammen med sine humboldtpingviner. Hunnen fik efter mange parringsforsøg en unge, som viste sig at være halvt af hver, altså en hybrid. Den døde efter et års tid af stofskifterelaterede problemer, formentlig netop forårsaget af hybridiseringen.

Noter 

Perus fugle
Stillehavets fugle
Pingviner
Brakvand

Brakvand er vand som er en mellemting mellem salt- og ferskvand. Brakvand optræder især i indhave og kystområder, hvor udstrømmende ferskvand opblandes i havvandet. Brakvand har en salinitet, dvs. saltholdighed, på mellem 0,5 promille og 35 promille.

Se også  
 Saltvand
 Ferskvand
 Salinitet

Kilder/Henvisninger 
 Hjemmesiden: http://www.naturligvis.u-net.dk/ 

Vand
Oceanografi
Decimeter

Decimeter (SI-symbol dm) er en måleenhed til måling af længde i metersystemet, der er det samme som en tiendedel meter, der er den grundlæggende SI-enhed for længde. Deci- er præfix til SI-enheden

I videnskabelig notation kan decimeter skrives som 1 x 10-1 m eller 1 E-1 m. C'et udtales som /s/ modsat i decameter.

En decimeter svarer til 10 centimeter og 100 millimeter.

1 dm3 (en kubikdecimeter) er det samme som én liter.

Se også 

SI-præfiks

Længdeenheder
Eghjort

Eghjorten (Lucanus cervus) er en bille i familien hjortebiller.

Udseende 
Hannen bliver op til 9 cm lang – til sammenligning er en tændstikæske knap 6 cm. Den er Europas største bille. Hannen og hunnen er meget forskellige, da hannen er udstyret med meget store og kraftige "horn", som den bruger i kampe med andre hanner om hunnens gunst. Eghjortehunnen mangler de store gevirer, og er desuden noget mindre end hannen. Hvis man ikke kender eghjorten, kunne man tro de to køn tilhører to forskellige arter.

Udbredelse 
Eghjorten har tidligere været betragtet som uddød i Danmark, hvor Æbelø var berømt for sine store bestande. I 1924 blev en fredning af Æbelø gennemført, som havde til formål at beskytte eghjortene. 23 store gamle egetræer ved Æbeløgård blev hermed fredet og eghjortene måtte fra da af hverken dræbes eller fanges. Fredningen hjalp øjensynligt ikke, i 1954 blev den sidste eghjort set på Æbelø, mens det ellers sidst kendte eksemplar blev set ved Vejle Fjord omkring 1970.

Den 4. juni 2008 offentliggjorde Skov- og Naturstyrelsen i en pressemeddelelse, at et ægtepar boende ved Hareskoven havde fundet et eksemplar af billen i deres have. Fundet blev betegnet som "sensationelt".

Man mener, at dens forsvinden kan hænge sammen med, at Danmark ligger på nordgrænsen for dens udbredelsesområde, dog har fældning af gamle ege- og bøgetræer i den moderne skovdrift sandsynligvis været den største synder.

Genindførsel 
I 2013 blev nye bestande af eghjortelarver sat ud fire steder i Danmark. Et femte sted, Dyrehaven nord for København, blev larver og voksne eghjorte sat ud. Der er tale om en bestand af tyske og sydsvenske eghjorte og eghjortelarver. Arten er ikke bedømt i forhold til den danske rødliste, fordi den endnu ikke har formeret sig naturligt, hvor den er genudsat.

Levevis 
Eghjorten lever som larve i jorden i egetræets rødder og i trøskede træer og egestubbe. Efter 5 år forpupper den sig i yderligere et år, før den udspringer som voksen bille og kan findes på skovbunden. Som voksen lever eghjorten af egetræets saft, som specielt løber fra gamle træers sprukne bark.

Billeder

Referencer

Eksterne henvisninger 

 Martin, Ole, "Eghjorten i Danmark", Naturens Verden, nr. 6-7/2000, vol. 83, side 26-35.
 Fund i Danmark (Fugleognatur.dk) 
 Danmarks Miljøundersøgelser – Den danske Rødliste – Eghjort 
 Naturstyrelsen – Eghjort 
 Danmarks Fauna: Victor Hansen og K. Henriksen. Biller VI. Torbister. G.E.C. Gads Forlag. København 1925.

Biller
Danske arter i Habitatdirektivet
Faunaforurening

Hvis dyr, der ikke naturligt hører til en bestemt naturtype, slippes løs dér, vil de af og til kunne overleve og måske endda fortrænge de dyr, der lever naturligt på stedet. Det fænomen hedder faunaforurening. 

Det er sket i stor stil f.eks. på New Zealand, hvor der oprindeligt ikke levede pattedyr udover flagermus. Mange fugle på New Zealand er udviklet til ikke at kunne flyve. Men da pattedyr som f.eks. katte og rotter kom til øen, blev disse fugle et meget let bytte. Kun få af de oprindelige indfødte fugle, der ikke kan flyve, findes i dag, heriblandt kiwierne og takaheen.

Men faunaforurening sker også i Danmark, hvor f.eks. mink fra minkfarme er sluppet ud. De udkonkurrerer naturlige, danske smårovdyr og æder mange fugles æg. Også den iberiske skovsnegl, måske bedre kendt under navnet "dræbersneglen", er en faunaforurening i Danmark. Da den ingen naturlige fjender har her i landet, kan den sprede sig uforstyrret og fortrænge vores egne sneglearter.

Se også
floraforurening.

Kilder/Henvisninger 

Hjemmesiden: http://www.naturligvis.u-net.dk/ 

Biologi
Ferskvand

Ferskvand er fx vand i vandløb, indsøer og grundvand med mindre end 0,05% salt. Det kommer fra nedbør og anvendes renset som drikkevand. 1 l ferskvand vejer 1 kg. Kun 2,5 % af Jordens vand er ferskvand.

Se også 

 Antarktis’ iskappe
 Brakvand
 Saltvand
 Ferskvandsfisk

Eksterne henvisninger 

 11. dec 2001, Ing.dk: Nyt ferskvandsanlæg til små sejlbåde  Den britiske ingeniør Michael Niven har fremstillet et anlæg, der kan lave rent ferskvand af havvand, ved at det slæber lige under vandoverfladen efter en sejlbåd.
 Watermaker – waterlog 
 US: Freshwater Flow Charts 1995 

Vand
Filtrator

En filtrator er et dyr, der lever af plankton. De filtrerer plankton fra vandet ved at føre store mængder vand hen over en si, det kan være f.eks. finmaskede gæller eller et lignende finmasket net. Planktonet bliver dermed sigtet ud af vandet. Fra sien bliver planktonet transporteret til dyrets mund og slugt.

Kilder/Henvisninger 

Zoologi
Fødekæde

I et økosystem er en fødekæde (d)en rækkefølge, som organismer æder hinanden i. Et eksempel kan f.eks være en myg, der bliver ædt af en musvit, som selv bliver ædt af en kat. Hvis et led forsvinder, vil hele systemet bryde sammen. Hvis myggen i det lidt forsimplede eksempel forsvinder, vil musvitten dø af sult. Hvis musvitten forsvinder, vil katten dø af sult.

I begge de to eksempler kan det dog kun gå så galt, hvis dyrene kun har ét fødeemne. Naturens fødekæder er dog meget mere komplicerede, sådan at der er mange flere led og løkker. F.eks. kunne musvitten også blive ædt af en duehøg, og musvitten kunne have overlevet ved at æde fluer i stedet for myg. Myggen kunne blive ædt af en solsort eller en svale, og katten kunne lige så godt have ædt kattemad eller mus. Derfor er det mere dækkende at tale om fødenet.

I Grønland er der siden årtusindskiftet konstateret et stort fald i bestanden af lemminger, hvilket har haft katastrofale følger for en række rovdyr.

Kilder/referencer

Se også 

 Miljø
 Organisk materiale
 Græsningsfødekæde
 Mikroplast
 Nedbryderfødekæde
 Plastforurening
 Fødenet

Trofisk økologi
Økologi
Globetrotter

En globetrotter er en person, der rejser Jorden rundt eller blot er meget berejst. Det engelske udtryk er efterhånden gået ind i det danske sprog, men tidligere blev også ordene jordtraver eller jordomrejser anvendt.

I Danmark findes der mindst to kendte klubber for globetrottere: De Berejstes Klub og Eventyrernes Klub.

Kilder/Henvisnigner 
 Lexopen

Turisme
Hektar

En hektar (ha) er et areal på 10.000 kvadratmeter (m²) eller 0,01 km², hvilket er samme størrelse som et kvadrat på 100 meter × 100 meter. Til en kvadratkilometer går der 100 hektar.

Hektar betyder 100 ar altså hekto-ar, som så er blevet til hektar.

Hektar bruges ofte til at angive landområders areal og svarer til lidt under to tønder land (én tønde er 5.516,24 m², og således 1,812 tønder land).

Se også 

 Danske måleenheder
 Ar (enhed) (a)
 Kvadratkilometer (km²)
 Kvadratmeter (m²)
 Tønde land
 Areal

Referencer

Eksterne links 
 Konverter hektar til andre arealmål

Arealenheder
Hydrogenion

Ved en hydrogenion (H+) forstås almindeligvis et hydrogenatom, der har mistet sin elektron. En sådan hydrogenion går nemt i forbindelse med andre partikler (elektroner, atomer og molekyler) og ses derfor kun i fri tilstand, når den er i gasform eller befinder sig i et næsten tomt rum (næsten vakuum). Ifølge IUPAC anbefales hydrogenion dog som den generelle betegnelse for alle ioner af hydrogen og dets isotoper, både positivt og negativt ladede.

Kationer og anioner 
Når hydrogen mister sin elektron, kan følgende kationer dannes:

 Hydron: navn for den positive ion af en hvilken som helst hydrogenisotop (H+)
 Proton: 1H+ (kationen af protium, isotopen uden neutroner)
 Deuteron: 2H+ eller D+ (kationen af deuterium)
 Triton: 3H+ eller T+ (kationen af tritium)

Når hydrogen optager en ekstra elektron, dannes en anion kaldet hydridion, der er det generelle navn negativt ladede hydrogenioner af en hvilken som helst isotop (H−).

Anvendelser 
Hydrogenioner driver enzymet ATP-syntase i fotosyntesen. Dette sker når hydrogenioner skubbes på tværs af membranen og derved danner en høj koncentration inde i tylakoidmembranen og en lav koncentration i cytoplasmaet. På grund af osmose vil hydrogenionen dog tvinge sig selv ud af membranen ved hjælp af ATP-syntasen.

Hydrogenioner er også vigtige i forbindelse med pH, fordi de er ansvarlige for om en kemisk forbindelse er sur eller basisk. Vand opspaltes og danner H+ og hydroxid. Denne proces kaldes for vands autoprotolyse.

Kilder/henvisninger 

Kationer
Syre-base-kemi

no:Hydrogenion
Kiselalger

Underrækken Diatomeae kiselalger – tidligere rækken Bacillariophyta – også kaldet diatoméer, hører til planteplanktonet og er levende organismer. De indeholder klorofyl, et grønt stof, der bruges i omdannelsen af solens lys til energi. Algerne har to skaller dannet af kisel, der sidder sammen som låget sidder på en madkasse. Skallerne har små huller, som algen optager næring og udskiller affaldsstoffer igennem. Nogle af disse organismer har små børster og pigge som de bruger til at holde sig svævende  i vandet med. 

Disse alger blev før i tiden kun inddelt i to grupper: de centriske, der hovedsagelig lever i de frie vandmasser, og de pennate, som især er bundlevende. Algerne er brune eller brungule, de pennate alger kan af og til farve havbunden helt gulbrun, hvis de forekommer i store mængder, f.eks. på de vanddækkede lavvandede, områder i Vadehavet.

 Række kiselalger (Bacillariophyta) eller diatoméer
 Fragilariophyceae
 Fragilariophycidae
 Bacillariophyceae
 Centriske kiselagler Centrales
 Eunotiophycidae
 Bacillariales
 Bacillariophycidae
 Pennate kiselagler Pennales
 Coscinodiscophyceae
 Thalassiosirophycidae
 Coscinodiscophycidae
 Biddulphiophycidae
 Lithodesmiophycidae
 Corethrophycidae
 Cymatosirophycidae
 Rhizosoleniophycidae
 Chaetocerotophycidae

Se også 
 Mikroorganisme
 Moler

Kilder/Henvisninger 
 Hjemmesiden: http://www.naturligvis.u-net.dk/ 
 Systema Naturae 2000: Phylum Bacillariophyta 
 Systema naturae 2000 (classification) – Taxon: Subphylum Diatomeae
Miljø

Miljø betyder "omgivelser" og dækker også vore relationer med dem.

Et arbejdsmiljø består af indeklima, siddestillinger, farven på væggene, om der er grønne planter, om der er kaffemaskine, flinke kollegaer og chefer m.m.. Arbejdsmiljøets er også det psykiske arbejdsmiljø på en arbejdsplads.

I videre forstand gælder det naturmiljøet, naturen som temperaturen, plantedækket, vinden, havstrømme, regnmængde, luftforurening og vandmiljø.

I forbindelse med vor forståelse af naturen og menneskets relationer med den er der omfattende konsekvenser. Det er ofte problemer som luftforurening, vandforurening eller klimaændringer og menneskeskabt klimaforandring: Global opvarmning.

Ordet Miljø bruges i sociale sammenhænge om grupper af mennesker med tilknytning til hinanden f.eks. det autonome miljø, rockermiljøet, narkomiljøet, samt om specielle sociale omgivelser som filosofisk miljø og musikalsk miljø.

Kilder/Henvisninger 
 Hjemmesiden: http://www.naturligvis.u-net.dk/

Litteratur 
 Miljøministeriet: Natur og miljø 2002, 2002,

Eksterne henvisninger 
 Miljøstyrelsen: Information om virksomhedernes miljøforhold 
 Information om virksomheders miljøforhold 

 
Miljø og samfund
Jordens biologiske miljø
Mudderæder

Mudderædere er små dyr, der lever i vand. Et eksempel kunne være sandormen. Disse dyr spiser sandet og mudderet på bunden, men de lever egentlig ikke af det mudder og sand de spiser, men af alle de tusindvis af små alger, der sidder på de enkelte sandkorn.

Kilde
http://www.naturligvis.u-net.dk/ 

Dyr
Myoglobin

Myoglobin er det molekyle, som overtager ilten fra blodets hæmoglobin og binder den ude i musklerne. Myoglobin virker ved et lavere iltpartialtryk end hæmoglobin, og "overtager" derved iltmolekylerne.
Iltmolekylet, som hæmoglobin afleverer i muskelkapillærene, hopper fra myoglobin til myoglobin indtil det når mitokondriet, hvor det skal bruges i respirationsprocessen.

Myoglobin har ingen kvarternær struktur, hvilket også gør, at den kun har en enkelt hæmgruppe bundet til sig. Dette medfører selvfølgelig, at myoglobin kun kan binde et O2.
Myoglobin er grundet denne ene hæmgruppe heller ikke noget allosterisk protein, med en kooperativ effekt.

Fysiologi
Proteiner
Biokemi
Organisk materiale

Organisk materiale eller organisk stof er en samlet betegnelse for alle levende og døde organismer, dyr, planter og mikroorganismer om f.eks. plankton og rådnende plantedele og sidst men ikke mindst dyrs ekskrementer. Denne "suppe" er en ren energibombe for mikroorganismerne.

På landjorden vil det døde, organiske materiale lægge sig oven på jorden og danne et lag af førne og noget vil ende på bunden af havene som sediment. Det skaber fødegrundlaget for hele fødenettet af nedbrydere. Under særlige forhold (kulde, syre i jorden, iltmangel eller tørke) kan nedbryderne ikke holde trit med opbygningen af førne. Derved bliver laget af organisk materiale langsomt tykkere. På den måde opstår mosernes tørv og steppernes metertykke humuslag.

Alle organiske materialer indeholder carbon (kulstof) og næsten alle indeholder hydrogen (brint f.eks. kulhydrater, proteiner og DNA)

Se også 

 Biomagnifikation
 Fødekæde
 Gødning
 Miljø
 Organisk kemi
 Persisterende organiske forurenere
 Plastforurening
 Økologi
 Sten og jordtyper
 Jordbundsforhold

Eksterne henvisninger 
Hjemmesiden: http://www.naturligvis.u-net.dk 

Økologi
Materialer
Plankton

Plankton er en fællesbetegnelse for de oftest små, encellede organismer – mikroorganismer, der lever frit svævende i havet. Gruppen omfatter meget små organismer, men til gengæld er der helt ufattelige mængder af dem i havet. I en liter havvand findes mere end 10-20 millioner. Gruppen er derfor også det nederste led i havets fødekæde.

At være planktonisk betyder at drive med strømmen, i modsætning til nektonisk, der kan svømme mod strømmen (hvaler, fisk og blæksprutter). Portugisiske orlogsmænd er sensu stricto plankton.

Plankton bliver normalt inddelt i 2 grupper:
 Planteplankton, (fytoplankton) (Græsk phyton, "plante") er alger og autotrofe bakterier. De får energi via fotosyntese og lever øverst i vandmasserne, fordi de behøver lys fra Solen for at overleve.
 Dyreplankton (zooplankton) (Græsk zoo: "dyr") er protozoer, små krebsdyr (f.eks. krill, vandlopper) samt æg, sæd og larver fra større dyr.

Planktonnets maskestørrelser 
 Megaplankton — 20-200 cm — gopler, tang.
 Makroplankton — 2-20 cm — rejer, havstikkelsbær, pilorme.
 Mesoplankton — 0,2-20 mm — tanglopper, krabbelarver, hummerlarver.
 Mikroplankton — 20-200 μm — diatoméer, amøber, dinoflagellater, radiodyr.
 Nanoplankton — 2,0-20 μm — Kalkflagellater
 Picoplankton — 0,2-2 μm — cyanobakterier (tidligere benævnt blågrønalger), arker

Kilder/referencer 

 Hjemmesiden: http://www.naturligvis.u-net.dk/ 
 Castro, P. og Huber, M.:Marine Biology, 1997, WCB Publishers,

Eksterne henvisninger 
 Danmarks Fiskeriundersøgelser: Fisk der æder dyreplankton  Planktivore

Oceanografi
Plastisk ler

Plastisk ler er en fed, rød, grøn eller grå lerart, der let kan formes. Plastisk ler er aflejret i Palæogen for 54-38 millioner år siden, og findes i Danmark på Røsnæs, ved og under Lillebælt, på Æbelø og i Midtjylland. Plastisk ler bruges bl.a. til letklinker og kattegrus.

Indenfor geoteknik har det plastiske lers egenskaber meget stor betydning, idet vekslende vandoptagelse og udtørring kan betyde alvorlige sætninger i bygninger, der er funderet på plastisk ler.

Noter

Kilder/Henvisninger 
Hjemmesiden: http://www.naturligvis.u-net.dk/ 

Sedimentære bjergarter
Danmarks bjergarter
Ler
Promille

Promille betyder tusindedele. Ordet stammer fra latin og betyder “per tusind”. Promille angives ofte vha. tegnet ‰ – eller alternativt “o/oo”, hvis ikke specialtegnet er tilgængeligt.

1 promille er 1/10 procent. Eksempelvis er 25 ‰ = 25/1000 = 0,025 = 2,5 %

Se også 
 Alkoholpromille
 ppm
 ppb
 ppt
 SI-præfiks

Mængdeenheder
Præfikser
Fil (dataobjekt)

En fil på en computer er en sekvens af bytes gemt som en enhed, typisk på en harddisk, diskette, cd eller et andet lagringsmedie.

En fil er et abstrakt koncept; det der ser ud som en enkelt fil fra programmets synspunkt, kan i praksis være gemt som små stumper data forskellige steder på lagringsmediet, eller endda på forskellige lagringsmedier.

Filer laves af computerprogrammer og som regel følger de et forudbestemt filformat (eller filtype) med bestemte filegenskaber. En fil er et computerprogram eller en dokumentfil.

En oversigt over filerne på et lagringsmedie (eller en delmængde af filerne), kan findes som henvisninger i et filkatalog, der også kendes under navne som et directory eller i den mere abstrakte udgave en mappe eller en folder. I filkataloget er ud over navnet på filen, lagret metadata om filen; såsom dato for oprettelse, dato for ændring, dato for sidste brug, adgangsrettigheder og meget mere. Typen af oplysninger varierer fra forskellige filsystemer.

Se også 
 Bundle - Apple filobjekt bestående af mindst en mappe og fil, som håndteres som et objekt dvs en ikon

 
Datalogi
Filegenskaber

Filegenskaber er metadata for filer. Metadata kan indeholde oplysninger om filnavn, dateringer for oprettelse/ændringer/åbning, filstørrelse, diskforbrug, placering i filsystemet, brugerrettigheder samt forskellige attributter. Attributterne kan for eksempel sættes for arkivering/backup, synlig/skjult, skrivebeskyttelse mv. En attribut er enten aktiveret eller deaktiveret. Forskellige filsystemer har forskellige muligheder for egenskaber og attributter. Eksempelvis skelner Windows' NTFS-system ikke mellem store og små bogstaver, og håndterer derfor FilNavn.txt og filnavn.TXT som samme fil, hvorfor 2 filer med disse navne ikke kan placeres på samme lokation i filtræet i Windows.

Skrivebeskyttelse 
Du kan for eksempel vælge at skrive-beskytte en fil. Det vil sige at der ikke kan skrives information til filen, og at den derfor ikke kan ændres (medmindre du, eller en anden, vælger at slå skrivebeskyttelsen fra).

Du kan aktiver skrivebeskyttelse af en fil på 2 måder. Via Windows. Eller via. MS-DOS.
Windows
 Her skal finde filen i sti-finder. 
 Højre klik på filen og vælg egenskaber.
 Nede ved Attributer, sætter du hak i skrivebeskyttelse.

MS-DOS
 Åbne en MS-DOS Prompt.
 Gå til det bibliotek hvor filen ligger.
 skriv følgende 

attrib <filnavn> +s

Skjult/Hidden 
Du kan også vælge at skjule din fil. Dette gør at man ikke lige umiddelbart kan se filen og derfor ikke ved den er der. Man kan dog slå Windows til at kunne se ALLE slags filer. Med ved en standard, ser man den dog ikke. Disse filer er typisk også System filer, og man skal så derfor ikke RØRE eller PILLE ved dem. Hvis man gør kan det være at computeren ikke virker mere.

Windows
 Her skal finde filen i sti-finder. 
 Højre klik på filen og vælg egenskaber.
 Nede ved Attributer, sætter du hak i Skjult / Hidden.

MS-DOS
 Åbne en MS-DOS Prompt.
 Gå til det bibliotek hvor filen ligger.
 skriv følgende 

attrib <filnavn> +h

Active 
Dette er bare så Systemet kan se at denne fil kan være aktiv i et andet program og kan være den bliver redigeret eller anden.

Windows
 Her skal finde filen i sti-finder. 
 Højre klik på filen og vælg egenskaber.
 Nede ved Attributer, sætter du hak i Active.

MS-DOS
 Åbne en MS-DOS Prompt.
 Gå til det bibliotek hvor filen ligger.
 skriv følgende 

attrib <filnavn> +a

System 
Dette er en system fil og skal derfor ikke PILLES ved. Denne kan man ikke aktiver selv, dette gør systemet selv.

Datalogi
Windows 95

Windows 95 er et 16-/32-bits styresystem med en grafisk brugerflade.

Styresystemet blev udgivet den 24. august 1995 af Microsoft.

Windows 95 er en videreudvikling af de tidligere MS-DOS og Windows-versioner. Styresystemet har mange grafiske forbedringer og er mere brugervenligt end tidligere versioner af Windows. Det blev et af de meste solgte styresystemer nogensinde. Noget af forklaringen på dette var, at det var bagudkompatibelt med Windows 3.1 og DOS og kunne køre på blot 4MB RAM.

De tidlige versioner af Windows 95 indeholdt webbrowseren Internet Explorer 3.0. Internet Explorer blev integreret med Windows, da Internet Explorer 4.0 udkom. Dette medførte mange forbedringer af den grafiske brugergrænseflade. Grundet denne integration blev Microsoft kritiseret for konkurrenceforvridende praksis på webbrowsermarkedet. Dette var et centralt punkt i den senere retssag.

Windows 95 havde et enormt reklamebudget bag sig, og med på Windows 95-cd'en var sangen Start Me Up af Rolling Stones (reference til indførelsen af Start-knappen). Det siges, at mange grundet hypen købte cd'en uden at vide hvad Windows 95 egentlig var for noget.

Udgaver

Systemkrav

Referencer

Ekstern henvisning 
 Windows 95 Systemkrav(Eng)
 Beskrivelse af Windows 95 OEM Service Release 1(Eng)

Microsoft Windows
Microsoft styresystemer
Stjernetegn

Et stjernetegn er en af 12 lige dele af ekliptika, som vestlig astrologi traditionelt anvender. Hver stjernetegn er inddelt i 30° af ekliptika, og de 12 dele udgør således tilsammen 360°. Stjernetegn anvendes, når der lægges et horoskop. Startpunktet for denne inddeling plejer at udgå fra Solens position ved forårsjævndøgn. Stjernetegnene er navngivet efter de stjernebilleder, der i antikkens Grækenland lå indenfor de respektive pladser i Zodiac. Stjernetegnene passer månemånedmæssigt med den babylonske kalender, undtagen med dennes skudmåned.

Oversigt over stjernetegnene
Tabellen viser de styrende planeter, de fire klassiske elementer, de tre kvaliteter og den tilknyttede periode i kalenderåret

De fire elementer 
Hver stjernetegn er forbundet med ét af de fire klassiske elementer, vand, ild, jord og luft. Ild og luft er positive eller ekstroverte tegn hvorimod vand og jord er negative introverte feminine tegn.

De tre kvaliteter 
Stjernetegn inddeles tillige i tre grupper, kaldet de tre kvaliteter eller de tre dynamikker. Hver af de tre kvaliteter afspejler tre forskellige grundtilgange til livet. De tre forskellige kvaliteter er : Kardinal, fast og bevægelig. Hver af de tre kvaliteter indeholder et stjernetegn fra hver af de fire elementer. 

De tre kvaliteter indeholder følgende stjernetegn:

 Kardinal: Vædderen, Krebsen, Vægten og Stenbukken. 
 Fast: Tyren, Løven, Skorpionen og Vandmanden.
 Bevægelig: Tvillingerne, Jomfruen, Skytten og Fiskene.

Stjernetegnenes symboler 

Hvert tegn betegnes med et særligt symbol som angivet i tabellen nedenfor. Udover stjernetegnets  danske navn er angivet den latinske eller græske betegnelse. Siden den oprindelige inddeling har  stjernebillederne flyttet sig ca.  30° i forhold til Jorden, hvorfor det reelt er det stjernebillede, der ligger før det foregående tegn som i dag er inden for inddelingen. Det er dog ikke alle astrologer, der tager hensyn til denne diskrepans. Nedenunder er den kalendariske periode som hvert stjernetegn traditionelt omfatter med en vis variation fra år til år angivet:

Noter

Se også 
 Dyrekreds#Astronomi_kontra_astrologi

Eksterne links 

Symboler
Astrologi
 
Pseudovidenskab
Biorytme

En biorytme er et begreb, der hævdes at kunne forklare/forudsige forskellige aspekter ved en persons liv gennem analyse af simple matematiske svingninger. De fleste forskere mener, at biorytmer er et uvidenskabeligt koncept, og at forudsigelser ved hjælp af biorytmer er lige så præcise som forudsigelser baseret på tilfældigheder. og anser konceptet som  pseudovidenskab.

Svingningerne hævdes at ske på de intellektuelle, følelsesmæssige og fysiske områder. 
 Den fysiske periode er på 23 dage 
 Den psykiske periode er på 28 dage 
 Den intellektuelle periode er på 33 dage

Når ens svingninger er i toppen, er det en dag hvor der kan ske noget godt for en, og man skal bruge dagen til noget godt. Når ens svingninger er i bund, er det en dag man bør tilbringe under dynen eller hjemme.

Se også
Stjernetegn
Numerologi

Noter

Eksterne henvisninger
 Avanceret beregning af biorytmer  Personlig, par- og holdanalyse
 Detaljeret beregning af biorytmer med uddybende information
 Simpel biorytmeberegning på nettet 

Pseudovidenskab
Audhumbla

Audhumbla (eller Ødhumbla) er urkoen: det første væsen i nordisk mytologi. Jætten Ymer kommer til og lever af Audhumlas mælk. Af jætten Ymer dannes hele vores verden: himmel og skyer, jord og klippe osv. Audhumla slikker salt af en sten og danner af stenen Asernes stamfader Buri. Og mange har den opfattelse at han selv  var jætte, men nej han blev slikket fri fra en saltsten og var ikke nogen kæmpe blot et nyt væsen i universets tomrum kaldet: Ginnungagap. Eftersom Ymer er alle kæmpers/jætters* forfader: Men Buri kom ud af en sten og var overhovedet ikke samme størrelse som Ymer selv, han er far til Borr/Burr, og HAN bliver forfader til gudeslægten aserne, og ud af ymer skabte Odin, Vili og Ve Midgård.

*Note: alle jætter kommer fra Ymer se reference: Völuspá Hinn Skamma kapitel 5 i Gylfaginning: 

 Stanza 7.
 Eru völur allar
 frá Viðolfi,
 vitkar allir
 frá Vilmeiði,
 en seiðberendr
 frá Svarthöfða,
 jötnar allir
 frá Ymi komnir. 
-

Stanza 7. 
Alle vølver 
stammer fra fra Witolf,
Alle troldmænd
stammer fra Willharm, 
Og tryllesange 
stammer fra sorthovederne;
Alle jætter, er fra Ymer komne.

Se også 
 De nordiske guders familietræ
 Völuspá hin skamma
 Hyndluljóð
 Yngre Edda

Eksterne henvisninger 

 

Skabninger i nordisk mytologi
Hugin og Munin

Hugin og Munin er i nordisk mytologi Odins to ravne, som hver dag bringer nyt fra alverden. De to ravne fløj hver morgen ud i verden og hver aften kom de tilbage – satte sig på Odins skuldre og fortalte ham, hvad der var sket i den nordiske verden – både gudernes og menneskenes.

De to oldnordiske navne Hugin og Munin betyder Tanken og Mindet. Hugin betyder at komme i hu – på mere nudansk at have i tankerne, Munin betyder han som mindes. Fuglene er altså dem, der tænker mere over tingene og husker længere end almindeligt.

Den lille sølvfigur Odin fra Lejre fra omkring år 900, der blev fundet under udgravninger ved Gammel Lejre i 2009 viser Odin på sin tronstol Lidskjalv omgivet af bl.a. Hugin og Munin. Osebergtapetet viser også to sorte fugle, der tolkes som Hugin og Munin.

Referencer

Eksterne henvisninger 

 
 

Skabninger i nordisk mytologi
Odin
Asgård

I nordisk mytologi er Asgård (Godheim) den verden hvor guderne (både aser og vaner) bor. Udenom Asgård ligger Midgård og Udgård (Jotunheim).

Indgangen fra Midgård til Asgård er over regnbuen Bifrost, der bliver bevogtet af Heimdal.

Steder i nordisk mytologi
Asynje

En asynje er en gudinde af aseslægten i nordisk mytologi.
Det er en kvindelig as.
Asynjernes ledere er Sif og Frigg, Thors og Odins koner.
De mødes og tager vigtige beslutninger, i skjul. 

 

en:Asynjur
Bifrost (nordisk mytologi)

I nordisk mytologi er Bifrost (norrønt biv-röst; det bævrende vejstykke) regnbuen. Det er broen der forbinder Asgård, hvor guderne bor, med Midgård, hvor menneskene bor.

På toppen af Bifrost ligger Himmelbjerget, hvor asen Heimdall bor. Han kan se græsset gro og høre ulden vokse på fåret. Bifrost skal slå revner og gå til grunde ved Ragnarok, når ildjætten Surt – konge af Muspelheim – og hans hær krydser den.

Referencer

Eksterne henvisninger 

 

Steder i nordisk mytologi
Bilskirner

I nordisk mytologi er Bilskirner tordenguden Thors bolig. Det ligger i egnen Trudvang og har 540 rum. Boligen er faktisk den største i Asgård – endda større end Valhal, den har bare ikke en gildesal i midten som Valhal har.

Thor bor her sammen med sin kone Sif, sin datter Trud og sin søn Modi.

Når de ikke er hos deres forældre bor også Tjalfe og Røskva her. Ifølge visse versioner siges det endvidere, at Høner bor i de inderste gemakker og aldrig viser sig.

Steder i nordisk mytologi
Thor
Breidablik

Breidablik er inden for den nordisk mytologi Balders bolig. Dets tag er af sølv, der hviler på piller af guld. På Breidablik findes intet ondt eller urent. Sammen med konen Nanna, har de sønnen Forsete, der bor på Glitner.

Den bliver kort nævnt i digtet Gylfaginning og lildt mere i Grímnismál, begge i Snorri Sturlusons Yngre Edda. Derudover nævnes Breidablik ikke i noget bevaret kildemateriale.

Referencer 

 

Steder i nordisk mytologi
Fensale

I nordisk mytologi er Fensale Friggs hus i Asgård. Fensale betyder sump-salene.

Steder i nordisk mytologi
Nanna

Nanna (eller Nana) er et nordisk pigenavn, som betyder "dristig" eller "modig". Omkring 12.000 danskere bærer et af disse navne ifølge Danmarks Statistik.

Kendte personer med navnet 
Nanna Ditzel, dansk designer.
Nanna Lüders Jensen, dansk sangerinde.
Nanna Simonsen, dansk kogekone.

Mytologiske skikkelser 
Nanna er Balders kone i den nordiske mytologi.
Nanna er månegud i den babyloniske/assyriske mytologi.

Navnet anvendt i fiktion 
Mordofferet i tv-serien Forbrydelsen hedder Nanna Birk Larsen.
Nana er en dansk børne-tv-serie fra 1987 med Sebastians titelsang.
"Nanna" er et af numrene på Gasolin' 2-albummet fra 1972.
Nana er titlen på en roman af Emile Zola.

Kilder 

Pigenavne
Gjallarhornet

Gjallarhornet (eller Gjallerhornet) er i nordisk mytologi den kæmpelur som Hejmdal skal bruge ved Ragnarok for at advare aserne om at jætterne kommer. Mimers drikkehorn er også blevet nævnt som Gjallerhornet.

I tredje bind af den danske Valhalla-tegneserie, Odins væddemål (1982), overtager Odins to brødre Vile og Ve kommandoen i Asgård og flytter til asernes forfærdelse Gjallarhornet til Valhal, hvor det ikke kan gøre nogen nytte, da jætterne jo ville være over broen før der bliver blæst i hornet.

Artefakter i nordisk mytologi
Blæseinstrumenter
Eskatologi i nordisk mytologi
Sif

I nordisk mytologi er Sif gudinde af aseslægten og gift med Thor. Hun har børnene Modi, Ull og Trud. Dog er Thor ikke far til Ull. 

Sif er gudinde for slægterne og ægteskabet samt stærke afkom (børn) 

Sif skildres som en smuk kvinde, men tilbageholdende, og det er ikke meget, der berettes om hende. Sif har guldhår efter at Loke engang som en ond spøg klippede alt hendes rigtige hår af. Thor blev sur og tvang Loke til at skaffe Sif guldhår, smedet af de tre dværge Ivalde-sønnerne. Håret voksede fast på Sifs hoved og gror nu som rigtigt hår. Det berettes, at Sif foretrækker at udøve sin magi ved at bruge det gyldne hår.

Sif har sønnen Ull, men hvem der er fader til ham, fortælles ingen steder. I fortællingen om Ægirs gilde, hvor Loke sviner alle guderne til, afslører Loke, at Sif engang har været Thor utro med ham. Men ellers regnes hun som en kysk og tro hustru.

Nogle kilder beretter at Sif kan se ind i fremtiden, men dette er dog ikke nævnt i Edda-digtene. I nogle af de ældre germanske kilder bliver det nævnt, at Sif er en svane-gudinde, og at hun derfor kan antage denne form.

Sif er også en af heltinderne i Marvel Comics tegneserie ”Thor”. I 2011 filmatiseringen af tegneserien spilles Sif af skuespillerinden Jaimie Alexander.

Eksterne links 
 Valkyrietowers homepage for the goddess Sif
 Marvels homepage for Sif
 Homepage for the movie “Thor”
 Interview with actor Jaimie Alexander

Se også 
 De nordiske guders familietræ

Eksterne henvisninger 

Asynjer
Thor